REGULAMENTUL (CE) NR. 456/2007 AL COMISIEI
din 25 aprilie 2007
de stabilire a atribuirii licențelor de export pentru anumite produse lactate care urmează să fie exportate în Republica Dominicană în cadrul contingentului menționat la articolul 29 din Regulamentul (CE) nr. 1282/2006
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1255/1999 al Consiliului din 17 mai 1999 privind organizarea comună a piețelor în sectorul laptelui și al produselor lactate (1),
având în vedere Regulamentul (CE) nr. 1282/2006 al Comisiei din 17 august 2006 de stabilire a normelor speciale de aplicare a Regulamentului (CE) nr. 1255/1999 al Consiliului în ceea ce privește licențele de export și restituirile la export în sectorul laptelui și al produselor lactate (2), în special articolul 33 alineatul (2),
întrucât:
Capitolul III secțiunea 3 din Regulamentul (CE) nr. 1282/2006 stabilește procedura pentru atribuirea licențelor de export pentru anumite produse lactate care urmează să fie exportate în Republica Dominicană în cadrul unui contingent deschis de această țară. Cererile introduse pentru anul contingentar 2007/2008 se referă la cantități superioare celor disponibile. Prin urmare, este necesar să se stabilească coeficienți de atribuire pentru cantitățile solicitate,
ADOPTĂ PREZENTUL REGULAMENT:
Articolul 1
Cantităților care fac obiectul licențelor de export solicitate pentru produsele menționate la articolul 29 alineatul (2) din Regulamentul (CE) nr. 1282/2006, introduse pentru perioada 1 iulie 2007-30 iunie 2008, le sunt aplicate următorii coeficienți de atribuire:
-
0,653853 pentru cererile introduse pentru partea din cotă prevăzută la articolul 30 alineatul (1) litera (a) din Regulamentul (CE) nr. 1282/2006;
-
0,384549 pentru cererile introduse pentru partea din cota prevăzută la articolul 30 alineatul (1) litera (b) din Regulamentul (CE) nr. 1282/2006.
Articolul 2
Prezentul regulament intră în vigoare la 26 aprilie 2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 25 aprilie 2007.